pythainlp/thaigov-corpus huggingface dataset:
รัฐบาลไทย-ข่าวทำเนียบรัฐบาล-มาตรการเราเที่ยวด้วยกันคึกคักตามเป้า ลงทะเบียนครึ่งวันแรกเกือบ 2 ล้านราย
วันพุธที่ 15 กรกฎาคม 2563
มาตรการเราเที่ยวด้วยกันคึกคักตามเป้า ลงทะเบียนครึ่งวันแรกเกือบ 2 ล้านราย
จากการเปิดรับลงทะเบียนเข้าร่วมมาตรการ “เราเที่ยวด้วยกัน” ที่เว็บไซต์ www.เราเที่ยวด้วยกัน.com ตั้งแต่เวลา 6.00 น. ในวันนี้เป็นวันแรก มีผู้มาลงทะเบียนแล้วกว่า 1.7 ล้านราย (ข้อมูล ณ เวลา 13.00 น.) ซึ่งถือว่าเป็นจํานวนตามเป้าหมาย
นายลวรณ แสงสนิท ผู้อํานวยการสํานักงานเศรษฐกิจการคลัง ในฐานะโฆษกกระทรวงการคลัง เปิดเผยว่า จากการเปิดรับลงทะเบียนเข้าร่วมมาตรการ “เราเที่ยวด้วยกัน” ที่เว็บไซต์ www.เราเที่ยวด้วยกัน.com ตั้งแต่เวลา 6.00 น. ในวันนี้เป็นวันแรก มีผู้มาลงทะเบียนแล้วกว่า 1.7 ล้านราย (ข้อมูล ณ เวลา 13.00 น.) ซึ่งถือว่าเป็นจํานวนตามเป้าหมาย สําหรับระบบการลงทะเบียน แม้มีบางช่วงที่ประชาชนอาจไม่ได้รับความสะดวกในการรอรับ OTP บ้างจากผู้ให้บริการโทรศัพท์เคลื่อนที่บางเครือข่าย แต่ในภาพรวมถือว่าดําเนินไปอย่างราบรื่น
โฆษกกระทรวงการคลัง ได้กล่าวเพิ่มเติมว่า การลงทะเบียนนี้เป็นขั้นตอนแรกเพื่อแสดงความประสงค์เข้าร่วมรับสิทธิตามมาตรการ โดยระบบจะตรวจสอบข้อมูลและแจ้งผลการลงทะเบียนทาง SMS ภายใน 3 วัน เมื่อได้รับ SMS แจ้งผลแล้ว จึงสามารถเริ่มยืนยันตัวตนบนแอปพลิเคชั่น “เป๋าตัง” ได้ สําหรับการจองห้องพักสามารถเริ่มได้ตั้งแต่วันเสาร์ที่ 18 กรกฎาคม 2563 เป็นต้นไป โดยจะต้องจองล่วงหน้า 3 วันก่อนเข้าพัก ทั้งนี้ การได้รับสิทธิจะเกิดขึ้นเมื่อมีการจองห้องพักและชําระเงิน (60%) เรียบร้อยแล้ว ทั้งนี้ สามารถดูจํานวนสิทธิคงเหลือจากจํานวนรวมทั้งมาตรการที่กําหนดไว้ 5 ล้านสิทธิได้แบบ real-time ที่หน้าเว็บไซต์ www.เราเที่ยวด้วยกัน.com
นอกจากนี้ โฆษกกระทรวงการคลังยังได้ยกตัวอย่างการสนับสนุนค่าห้องพักและ e-Voucher สําหรับค่าอาหาร/สถานที่ท่องเที่ยวในจังหวัดที่ไม่ใช่จังหวัดทะเบียนบ้านของตนเอง ดังนี้
กรณีสนับสนุนค่าห้องพัก
ค่าห้องพักต่อคืน (บาท) ประชาชนจ่ายจริง 60% รัฐสนับสนุน 40% สูงสุด 3,000 บาท
4,000   2,400   1,600
7,500   4,500   3,000
10,000   7,000   3,000
กรณีสนับสนุน e-Voucher สําหรับค่าอาหาร/สถานที่ท่องเที่ยว
ค่าอาหาร/สถานที่ท่องเที่ยว ประชาชนจ่ายจริง 60% e-Voucher ที่รัฐสนับสนุน 40%
1,000   600   400
1,500   900   600
2,500   1,500    1,000 (กรณีมี e-Voucher สะสมเพียงพอ)
เราเที่ยวด้วยกัน Call Center 02-111-1144
Tourist Hotline 1672 เบอร์เดียวเที่ยวทั่วไทย
รัฐบาลไทย-ข่าวทำเนียบรัฐบาล-สธ. ย้ำประชาชนเว้นระยะห่างทางสังคม “การ์ดอย่าตก ยกให้สูง เป็นนิสัย”
วันจันทร์ที่ 27 เมษายน 2563
สธ. ย้ําประชาชนเว้นระยะห่างทางสังคม “การ์ดอย่าตก ยกให้สูง เป็นนิสัย”
กระทรวงสาธารณสุข ย้ําประชาชน “การ์ดอย่าตก ยกให้สูง เป็นนิสัย” ทั้งการเว้นระยะห่างทางสังคม สวมหน้ากากอนามัย ล้างมือบ่อย ๆ เตือนเจ้าของ-พ่อค้าแม่ค้า-ประชาชน ปฏิบัติตามมาตรการอย่างเคร่งครัด  ป้องกันการแพร่กระจายโรคโควิด 19
กระทรวงสาธารณสุข ย้ําประชาชน “การ์ดอย่าตก ยกให้สูง เป็นนิสัย” ทั้งการเว้นระยะห่างทางสังคม สวมหน้ากากอนามัย ล้างมือบ่อย ๆ เตือนเจ้าของ-พ่อค้าแม่ค้า-ประชาชน ปฏิบัติตามมาตรการอย่างเคร่งครัด ป้องกันการแพร่กระจายโรคโควิด 19
บ่ายวันนี้ (27 เมษายน 2563) ที่ศูนย์ปฏิบัติการด้านข่าวโรคติดเชื้อไวรัสโคโรนา 2019 กระทรวงสาธารณสุข จ.นนทบุรี แพทย์หญิงพรรณพิมล วิปุลากร อธิบดีกรมอนามัย กล่าวว่า แม้ว่าสถานการณ์โรคโควิด 19 จะพบผู้ป่วยรายใหม่ลดลงอย่างต่อเนื่อง แต่ยังคงเข้มการปฏิบัติตัวตามมาตรการป้องกันการแพร่กระจายโรคอย่างเคร่งครัด หากมีการผ่อนคลายมาตรการล็อกดาวน์ “การ์ดอย่าตก ยกให้สูง เป็นนิสัย” ทั้งการเว้นระยะห่างทางสังคม สวมหน้ากากอนามัย ล้างมือบ่อย ๆ เนื่องจากพบการระบาดระลอกสองในหลายประเทศหลังจากผ่อนคลายมาตรการ จึงต้องคงการปฏิบัติตัวช่วงมีการระบาดโรคโควิด 19 ให้เป็นนิสัยในการใช้ชีวิตประจําวันตลอดไป (New Normal)
แพทย์หญิงพรรณพิมลกล่าวต่อว่า สถานที่ที่ต้องระมัดระวังเป็นพิเศษคือแหล่งชุมนุมชน เช่น ตลาดซูเปอร์มาร์เก็ต ซึ่งประชาชนมีความจําเป็นต้องไปซื้อหาอาหาร ของใช้ จึงขอความร่วมมือทุกตลาดปฏิบัติตามข้อแนะนําอย่างเคร่งครัด โดยเจ้าของตลาดและผู้ปฏิบัติงานในตลาดกําหนดทางเข้าออก เพื่อคัดกรองคนเข้าตลาด อาทิ วัดอุณหภูมิ สังเกตอาการ ไอ จาม หายใจลําบาก จัดจุดล้างมือด้วยสบู่และน้ําสะอาดหรือเจลล้างมือที่มีแอลกอฮอล์มากกว่า 70% ล้างตลาดตามหลักสุขาภิบาลอย่างน้อยสัปดาห์ละครั้ง รวมทั้งจัดประชาสัมพันธ์ให้ความรู้ เช่น เสียงตามสาย บอร์ด ป้าย เพื่อสร้างความร่วมมืออย่างต่อเนื่อง
ส่วนผู้ขายต้องสวมหน้ากากอนามัยหรือหน้ากากผ้าตลอดเวลา ล้างมือด้วยสบู่และน้ําสะอาด หรือเจลล้างมือที่มีแอลกอฮอล์มากกว่า 70% ทําความสะอาดแผง/ร้านค้า อุปกรณ์ของใช้ด้วยน้ํายาทําความสะอาด/น้ํายาฆ่าเชื้อทุกวัน เมื่อกลับถึงบ้านควรเปลี่ยนเสื้อผ้าและอาบน้ําทันที และไม่ควรนําของใช้ในตลาดกลับบ้าน สําหรับผู้ซื้อต้องใส่หน้ากากอนามัยหรือหน้ากากผ้า รักษาระยะห่างระหว่างกันไม่น้อยกว่า 1-2 เมตร ล้างมือด้วยสบู่และน้ําสะอาด หรือเจลล้างมือที่มีแอลกอฮอล์มากกว่า 70% ทั้งก่อนและหลังเข้าตลาด หลีกเลี่ยงการใช้มือสัมผัสหน้า ตา จมูก ปาก วางแผนการซื้อ และมาตลาดสัปดาห์ละ 1-2 วัน เพื่อใช้เวลาในตลาดให้น้อยที่สุด ที่สําคัญ ไม่พาเด็ก ผู้สูงอายุมาตลาด เนื่องจากเป็นกลุ่มเสี่ยงต่อการรับเชื้อได้ง่าย
ทั้งนี้ กรมอนามัยได้จัดทําApplication Stopcovid-19 (http://stopcovid.anamai.moph.go.th) โดยให้ผู้ประกอบการตลาดที่ปฏิบัติตามมาตรฐานประเมินตนเองและปักหมุดร้าน ส่วนผู้บริโภคสามารถตรวจสอบเลือกการใช้บริการ และร้องเรียนเสนอแนะผ่านช่องทางเดียวกันได้ รวมทั้งจากการสํารวจ Thaistopcovid ในตลาดจํานวน 342 แห่ง ล่าสุดเมื่อวันที่ 22 เมษายน 2563 พบว่า มีการปฏิบัติตามมาตรการ Social Distancing ระหว่างผู้ขายของกับผู้บริโภคร้อยละ88.99, พ่อค้า แม่ค้า พนักงานตลาด และผู้บริโภคได้ให้ความร่วมมือสวมหน้ากากอนามัยหรือหน้ากากผ้าร้อยละ98.84,จัดให้มีจุดบริการล้างมือด้วยสบู่และน้ําสะอาดหรือเจลแอลกอฮอล์ร้อยละ96.81 และมีการทําความสะอาดแผง โต๊ะจําหน่ายอาหารด้วยน้ํายาทําความสะอาดและน้ํายาฆ่าเชื้อทุกวันร้อยละ95.65
**************************************** 27 เมษายน 2563
รัฐบาลไทย-ข่าวทำเนียบรัฐบาล-นายกฯ กำชับ ศธ.เน้นความปลอดภัยเตรียมรับเปิดเทอม พร้อมเร่งแก้ปัญหาโรงเรียนไอซียู 3,000 แห่งยกระดับคะแนน PISA ย้ำต้องชี้แจงแนวคิดหนังสือยืมเรียนให้กระจ่างชัดเจน ลดความกังวลผู้ปกครอง
วันอาทิตย์ที่ 14 พฤษภาคม 2560
นายกฯ กําชับ ศธ.เน้นความปลอดภัยเตรียมรับเปิดเทอม พร้อมเร่งแก้ปัญหาโรงเรียนไอซียู 3,000 แห่งยกระดับคะแนน PISA ย้ําต้องชี้แจงแนวคิดหนังสือยืมเรียนให้กระจ่างชัดเจน ลดความกังวลผู้ปกครอง
นายกฯ กําชับ ศธ.เน้นความปลอดภัยเตรียมรับเปิดเทอม พร้อมเร่งแก้ปัญหาโรงเรียนไอซียู 3,000 แห่งยกระดับคะแนน PISA ย้ําต้องชี้แจงแนวคิดหนังสือยืมเรียนให้กระจ่างชัดเจน ลดความกังวลผู้ปกครอง
วันที่ 14 พฤษภาคม 2560 พลเอก ประยุทธ์ จันทร์โอชา นายกรัฐมนตรี กําชับไปยังกระทรวงศึกษาธิการให้เตรียมความพร้อมก่อนเปิดภาคเรียนที่ 1 ปีการศึกษา 2560 ซึ่งจะเปิดพร้อมกันทั่วประเทศในวันที่ 16 พ.ค.นี้ โดยให้แต่ละโรงเรียนเน้นเรื่องความปลอดภัย สํารวจจุดอันตราย ซ่อมแซมตึกอาคาร อุปกรณ์ไฟฟ้า โต๊ะเก้าอี้ เครื่องเล่นสนามให้มั่นคงแข็งแรง รวมทั้งตัดแต่งต้นไม้ สนามหญ้า กําจัดแหล่งเพาะพันธุ์สัตว์นําโรคต่าง ๆ ให้เรียบร้อย
“ส่วนเรื่องคุณภาพการศึกษา ท่านนายกฯ ให้ความสําคัญกับการแก้ไขปัญหาโรงเรียนขนาดเล็กที่ต้องการการพัฒนาอย่างเร่งด่วน หรือโรงเรียนไอซียู ซึ่งมีอยู่ประมาณ 3,000 แห่ง ที่ผ่านมาโรงเรียนเหล่านี้มีผลการประเมิน PISA ต่ํา เพราะการพัฒนามักลงไปไม่ถึง โดยให้ไปวิเคราะห์ว่าโรงเรียนเหล่านี้ต้องการความช่วยเหลือในเรื่องใด เช่น ครูผู้สอน อุปกรณ์การเรียน วิธีการสอน ฯลฯ แล้วแก้ไขให้ตรงจุด ยกระดับมาตรฐานให้ได้”
นอกจากนี้ นายกรัฐมนตรียังเน้นย้ําให้ ศธ. และ สพฐ. เร่งชี้แจงทําความเข้าใจกับพ่อแม่ผู้ปกครองและพี่น้องประชาชนถึงแนวคิดการให้ยืมหนังสือเรียนแทนการแจกหนังสือให้แก่เด็กทุกคน ตามนโยบายเรียนฟรี เรียนดี 15 ปีอย่างมีคุณภาพ ว่า วันนี้คนไทยควรปรับวิธีคิดใหม่ โดยมองว่าจะช่วยเหลือประเทศชาติได้อย่างไร ไม่ใช่รอรับการสนับสนุนแต่เพียงอย่างเดียว โดยเด็กทุกคนยังสามารถนําหนังสือติดตัวกลับไปบ้านได้ตามปกติ แต่เมื่อสิ้นสุดปีการศึกษาก็ต้องนํากลับไปคืนโรงเรียนส่งต่อให้แก่นักเรียนรุ่นถัดไป เป็นการฝึกวินัยและการคํานึงถึงผู้อื่น เช่นเดียวกับในสิงคโปร์และเวียดนาม
“แนวคิดดังกล่าวไม่ขัดกับรัฐธรรมนูญเพราะนักเรียนยังเรียนฟรีเช่นเดิม โดยหนังสือที่จะให้เด็กยืมเรียนนั้น จะต้องอยู่ในสภาพดีร้อยละ 70-80 ส่วนใดที่เสียหายก็จะซื้อทดแทนให้ใหม่ และหากวิชาใดมีการปรับปรุงเนื้อหาก็ต้องจัดหาให้ใหม่เช่นกัน โดยนักเรียนยังสามารถจดประเด็นสําคัญลงไปในหนังสือได้เหมือนเดิมส่วนแบบฝึกหัดแจกให้โดยไม่เรียกคืน ทั้งนี้ ในแต่ละปีมีหนังสือเรียนสภาพดีและใช้งานได้อีกกว่าร้อยละ 30 ซึ่งหากนํากลับมาใช้ประโยชน์ต่อ จะช่วยประหยัดงบประมาณของประเทศได้ถึงปีละ 1,513 ล้านบาท”
---------------------
รัฐบาลไทย-ข่าวทำเนียบรัฐบาล-รมต.นร. ออมสินฯ เป็นผู้แทนรัฐบาลรับมอบเงินช่วยเหลือผู้ประสบอุทกภัยภาคใต้จากคณะบุคคลขององค์กรภาครัฐและเอกชนกว่า 20 ล้านบาท
วันอังคารที่ 17 มกราคม 2560
รมต.นร. ออมสินฯ เป็นผู้แทนรัฐบาลรับมอบเงินช่วยเหลือผู้ประสบอุทกภัยภาคใต้จากคณะบุคคลขององค์กรภาครัฐและเอกชนกว่า 20 ล้านบาท
นายออมสิน ชีวะพฤกษ์ รัฐมนตรีประจําสํานักนายกรัฐมนตรี พร้อมด้วยนายจิรชัย มูลทองโร่ย ปลัดสํานักนายกรัฐมนตรี เป็นผู้แทนรัฐบาลรับมอบเงินช่วยเหลือผู้ประสบอุทกภัยภาคใต้จากคณะบุคคลขององค์กรภาครัฐและเอกชนจํานวน 15 คณะ
วันนี้ (17 มกราคม 2560) เวลา 16.00 น. ณ บริเวณด้านหน้าอาคารสํานักงานปลัดสํานักนายกรัฐมนตรี ทําเนียบรัฐบาล นายออมสิน ชีวะพฤกษ์ รัฐมนตรีประจําสํานักนายกรัฐมนตรี พร้อมด้วยนายจิรชัย มูลทองโร่ย ปลัดสํานักนายกรัฐมนตรี เป็นผู้แทนรัฐบาลรับมอบเงินช่วยเหลือผู้ประสบอุทกภัยภาคใต้จากคณะบุคคลขององค์กรภาครัฐและเอกชนจํานวน 15 คณะ
โอกาสนี้ รัฐมนตรีประจําสํานักนายกรัฐมนตรีในฐานะผู้แทนรัฐบาลได้รับมอบเงินช่วยเหลือผู้ประสบอุทกภัยภาคใต้จากคณะต่าง ๆ ดังกล่าว พร้อมได้กล่าวขอบคุณคณะบุคคลของภาครัฐและเอกชนที่ได้ร่วมแรงร่วมใจกันมาบริจาคเงินในครั้งนี้ ซึ่งทางรัฐบาลจะได้นําเงินไปช่วยเหลือผู้ประสบภัยน้ําท่วมในภาคใต้ตามเจตนารมณ์ของผู้บริจาคโดยเร่งด่วนต่อไป
ทั้งนี้ รัฐบาลได้จัดตั้ง “ศูนย์ช่วยเหลือประชาชนประสบภัยน้ําท่วมภาคใต้” ขึ้น ณ สํานักงานปลัดสํานักนายกรัฐมนตรี ทําเนียบรัฐบาล เพื่อเป็นศูนย์กลางในการรวบรวมเงินบริจาคของพี่น้องประชาชนทั่วประเทศจัดส่งให้จังหวัดหรือหน่วยงานที่เกี่ยวข้อง เพื่อนําไปบรรเทาความเดือดร้อนให้กับประชาชนผู้ประสบอุทกภัยในพื้นที่จังหวัดภาคใต้ โดยประชาชนในทุกภาคส่วนที่ประสงค์จะช่วยเหลือประชาชนที่เดือดร้อนในครั้งนี้สามารถบริจาคเงินเข้ากองทุนช่วยเหลือผู้ประสบสาธารณภัย สํานักงานปลัดสํานักนายกรัฐมนตรีได้ โดยโอนเงินเข้าที่บัญชีธนาคารกรุงไทย จํากัด (มหาชน) สาขาทําเนียบรัฐบาล เลขที่บัญชี 067-0-06895-0 โดยผู้ที่ร่วมบริจาคเงินช่วยเหลือผู้ประสบอุทกภัยดังกล่าว สามารถนําใบเสร็จรับเงินการบริจาคฯ มาลดหย่อนภาษีได้ด้วย อนึ่ง รายนามตัวแทนคณะบุคคลจากองค์กรภาครัฐและและภาคเอกชนที่มาบริจาคฯ จํานวน 15 คณะ มีดังนี้
1. กลุ่มบริษัท ช.การช่าง จํากัด (มหาชน)    จํานวนเงิน 5,500,000 ล้านบาท
2. กลุ่มหอการค้าไทย - จีน    จํานวนเงิน 5,000,000 ล้านบาท
3. กลุ่มบริษัท สามารถเทลคอม จํากัด (มหาชน)  จํานวนเงิน 2,000,000 ล้านบาท
4. กลุ่มบริษัท ฟู้ดแพชชั่น จํากัด  จํานวนเงิน 838,840 บาท
5. กลุ่มบริษัท พฤกษา เรียลเอสเตท จํากัด (มหาชน) จํานวนเงิน 500,000 บาท
6. กลุ่มน้ํามันรําข้าวคิง จํานวนเงิน 500,000 บาท
7. กลุ่มสมาคมภริยาทหารเรือ จํานวนเงิน 100,000 บาท
8. กลุ่มชมรมเครื่องมือเครื่องเหล็กแห่งประเทศไทยจํานวนเงิน 100,000 บาท
9. นายวิริทธิ์พล โกมลโรจนพร จํานวนเงิน 100,000 บาท
10. กลุ่มตัวแทนโรงพยาบาลธนบุรี จํานวนเงิน 300,000 บาท
11. กลุ่มนักศึกษา วปอ. รุ่นที่ 46 จํานวนเงิน 240,000 บาท
12. กลุ่มตัวแทนคณะกรรมการร่างรัฐธรรมนูญจํานวนเงิน 230,000 บาท
13. นายเล็ก พรมุกดามณี จํานวนเงิน 50,000 บาท
14. มูลนิธินิติศาสตร์ มหาวิทยาลัยธรรมศาสตร์จํานวนเงิน 30,000 บาท
15. กลุ่มตัวแทนบริษัทอาหารสัตว์เอเอ็มพีแอนด์เอไอพี    จํานวนเงิน 109,900 บาท
*************************************
กลุ่มประชาสัมพันธ์และเผยแพร่ สํานักโฆษก
รัฐบาลไทย-ข่าวทำเนียบรัฐบาล-พณ. ส่ง 3 หน่วยงานพาณิชย์ลงพื้นที่อีสานใต้ “บุรีรัมย์-ชัยภูมิ” หลังโควิด-19 คลี่คลาย  [กระทรวงพาณิชย์]
วันอาทิตย์ที่ 12 กรกฎาคม 2563
พณ. ส่ง 3 หน่วยงานพาณิชย์ลงพื้นที่อีสานใต้ “บุรีรัมย์-ชัยภูมิ” หลังโควิด-19 คลี่คลาย  [กระทรวงพาณิชย์]
“วีรศักดิ์”ส่ง 3 หน่วยงานพาณิชย์ลงพื้นที่อีสานใต้ “บุรีรัมย์-ชัยภูมิ” หลังโควิด-19 คลี่คลาย นําผู้เชี่ยวชาญสอนเกษตรกร วิสาหกิจชุมชน สหกรณ์ และ SMEs พัฒนาสินค้าให้ตรงตามความต้องการของตลาด
“วีรศักดิ์”ส่ง 3 หน่วยงานพาณิชย์ลงพื้นที่อีสานใต้ “บุรีรัมย์-ชัยภูมิ” หลังโควิด-19 คลี่คลาย นําผู้เชี่ยวชาญสอนเกษตรกร วิสาหกิจชุมชน สหกรณ์ และ SMEs พัฒนาสินค้าให้ตรงตามความต้องการของตลาด ช่วยเพิ่มช่องทางขายทั้งออนไลน์และออฟไลน์ และเพิ่มโอกาสส่งออกต่างประเทศด้วยการใช้ประโยชน์จาก FTA
นายวีรศักดิ์ หวังศุภกิจโกศล รัฐมนตรีช่วยว่าการกระทรวงพาณิชย์ เปิดเผยว่า กระทรวงพาณิชย์ได้เตรียมนํา 3 หน่วยงาน คือ กรมเจรจาการค้าระหว่างประเทศ กรมพัฒนาธุรกิจการค้า และกรมทรัพย์สินทางปัญญา ลงพื้นที่อีสานใต้ ได้แก่ จังหวัดบุรีรัมย์และชัยภูมิ โดยจะพาผู้เชี่ยวชาญของแต่ละหน่วยงาน ไปช่วยเหลือและให้คําแนะนําแก่เกษตรกร วิสาหกิจชุมชน สหกรณ์ และผู้ประกอบการขนาดกลางและเล็ก (SMEs) ให้มีการผลิตสินค้าตรงตามความต้องการของตลาด ชี้ช่องการทําตลาดออนไลน์และออฟไลน์ และการเพิ่มโอกาสในการขยายตลาดต่างประเทศด้วยการใช้ประโยชน์จากความตกลงการค้าเสรี (FTA)
“ปัจจุบัน สินค้าเกษตร สินค้าชุมชนของไทยหลายชนิดมีความน่าสนใจ และมีศักยภาพเพียงพอที่จะพัฒนาให้กลายเป็นสินค้าที่ขายได้ทั้งในประเทศและส่งออก แต่อาจขาดองค์ความรู้ต่างๆ ที่จะทําให้ประสบความสําเร็จได้ จึงเชื่อมั่นว่าการดําเนินการในครั้งนี้ จะช่วยเพิ่มโอกาสในการทําการค้า ยกระดับความสามารถในการแข่งขันของเกษตรกร สหกรณ์ วิสาหกิจชุมชน และผู้ประกอบการSMEในอีสานใต้ ตลอดจนสร้างความเข้มแข็งให้กับเศรษฐกิจฐานรากของไทยในระยะยาว”นายวีรศักดิ์กล่าว
สําหรับการลงพื้นที่ดังกล่าว เป็นความตั้งใจของกระทรวงพาณิชย์ที่มองว่าหลังสถานการณ์โควิด-19 คลี่คลาย จะเร่งนําผู้เชี่ยวชาญไปแนะนํา ไปให้ความรู้ในการทําการค้า เพื่อสร้างโอกาสในการขยายตลาด โดยกรมเจรจาการค้าระหว่างประเทศ จะไปให้ความรู้เกี่ยวกับการใช้ประโยชน์จาก FTA กรมพัฒนาธุรกิจการค้าไปสอน ไปแนะนําเรื่องการทําตลาดออนไลน์ การพัฒนาร้านค้าปลีกค้าส่ง และกรมทรัพย์สินทางปัญญา จะเน้นในเรื่องการผลักดันให้มีการขึ้นทะเบียนสิ่งบ่งชี้ทางภูมิศาสตร์ (GI) รายการใหม่ๆ เป็นต้น
ทั้งนี้ ตามกําหนดการ วันที่ 16 ก.ค.2563 จะมีการจัดสัมมนา“การเพิ่มศักยภาพเกษตรกรและสหกรณ์การเกษตร”เพื่อสร้างความรู้ความเข้าใจเรื่องการใช้ประโยชน์จาก FTA ฉบับต่างๆ เพื่อเพิ่มแต้มต่อทางการค้า จากนั้น จะลงพื้นที่เยี่ยมชมห้างค้าปลีกทวีกิจ และศูนย์เรียนรู้การทอผ้าฝ้ายอัคนี แนะนําช่องทางการจําหน่ายสินค้าชุมชนสู่ตลาดการค้าเสรี ที่จังหวัดบุรีรัมย์ และวันที่ 22-23 ก.ค.2563 จะลงพื้นที่เพื่อมอบทะเบียน GI ให้กับ“ส้มโอทองดีบ้านแท่น”และเยี่ยมชมการผลิตตะโกดัด การปลูกผักปลอดสารพิษ และกลุ่มทอผ้าขิดย้อมสีธรรมชาติบ้านโนนเสลา พร้อมจัดเวทีสัมมนา“พัฒนาความพร้อมทางการค้าของสหกรณ์ไทยสู่การค้าเสรี”ให้กับสมาชิกสหกรณ์ในพื้นที่จังหวัดชัยภูมิ
รัฐบาลไทย-ข่าวทำเนียบรัฐบาล-กระทรวงมหาดไทย เตรียมการจัดพิธีทำบุญตักบาตรถวายพระราชกุศล  พระบาทสมเด็จพระปรมินทรมหาภูมิพลอดุลยเดช บรมนาถบพิตร  เนื่องในวันคล้ายวันเฉลิมพระชนมพรรษา วันชาติ และวันพ่อแห่งชาติ วันที่
วันอังคารที่ 27 พฤศจิกายน 2561
กระทรวงมหาดไทย เตรียมการจัดพิธีทําบุญตักบาตรถวายพระราชกุศล  พระบาทสมเด็จพระปรมินทรมหาภูมิพลอดุลยเดช บรมนาถบพิตร  เนื่องในวันคล้ายวันเฉลิมพระชนมพรรษา วันชาติ และวันพ่อแห่งชาติ วันที่
กระทรวงมหาดไทย เตรียมการจัดพิธีทําบุญตักบาตรถวายพระราชกุศล
พระบาทสมเด็จพระปรมินทรมหาภูมิพลอดุลยเดช บรมนาถบพิตร
เนื่องในวันคล้ายวันเฉลิมพระชนมพรรษา วันชาติ และวันพ่อแห่งชาติ วันที่ 5 ธันวาคม 2561
วันนี้ (27 พ.ย. 61) ที่กระทรวงมหาดไทย นายฉัตรชัย พรหมเลิศ ปลัดกระทรวงมหาดไทย เปิดเผยว่าด้วยสํานักนายกรัฐมนตรีแจ้งว่า เนื่องในโอกาสวันคล้ายวันเฉลิมพระชนมพรรษาพระบาทสมเด็จพระปรมินทรมหาภูมิพลอดุลยเดช บรมนาถบพิตร วันชาติ และวันพ่อแห่งชาติ ในวันพุธที่ 5 ธันวาคม 2561 ในนามรัฐบาลและทุกภาคส่วนได้พร้อมใจกันจัดกิจกรรมเนื่องในโอกาสวันคล้ายวันเฉลิมพระชนมพรรษาพระบาทสมเด็จพระปรมินทรมหาภูมิพลอดุลยเดช บรมนาถบพิตร วันชาติ และวันพ่อแห่งชาติ ระหว่างวันที่ 5 - 9 ธันวาคม 2561 ณ ท้องสนามหลวง พร้อมทั้งเชิญชวนทุกภาคส่วนประดับพระบรมฉายาลักษณ์พระบาทสมเด็จพระปรมินทรมหาภูมิพลอดุลยเดช บรมนาถบพิตร
ขึ้นประดิษฐาน ณ โต๊ะหมู่บูชา ประดับพานพุ่มดอกไม้สีเหลือง ณ สถานที่ทําการของหน่วยงาน รวมทั้งประดับตกแต่งไฟ ดอกไม้สีเหลือง และธงชาติไทย บริเวณอาคารสํานักงาน ตลอดเดือนธันวาคม 2561
ปลัดกระทรวงมหาดไทย กล่าวว่า เพื่อให้การจัดพิธีเนื่องในวันคล้ายวันเฉลิมพระชนมพรรษาพระบาทสมเด็จพระปรมินทรมหาภูมิพลอดุลยเดช บรมนาถบพิตร วันชาติ และวันพ่อแห่งชาติ 5 ธันวาคม 2561 ในส่วนภูมิภาค เป็นไปด้วยความเรียบร้อย สมพระเกียรติ กระทรวงมหาดไทยจึงได้แจ้งให้จังหวัดทุกจังหวัดเตรียมการจัดพิธีทําบุญตักบาตรพระสงฆ์และสามเณร จํานวน 50 รูป และจัดพิธีถวายพานพุ่มดอกไม้ราชสักการะและถวายราชสดุดี ณ บริเวณศาลากลางจังหวัด หรือสถานที่เหมาะสม โดยมีผู้ว่าราชการจังหวัดเป็นประธาน และอัญเชิญพระบรมฉายาลักษณ์พระบาทสมเด็จพระปรมินทรมหาภูมิพลอดุลยเดช บรมนาถบพิตร ขึ้นประดิษฐาน ณ โต๊ะหมู่บูชา พร้อมประดับเครื่องทองน้อย ดอกไม้สดหรือดอกไม้ประดิษฐ์สีเหลือง ประดับธงชาติไทย พร้อมระบายผ้าเหลืองขาวใต้พระบรมฉายาลักษณ์ บริเวณภายในศาลากลางจังหวัดตามที่พิจารณาเห็นว่าเหมาะสม รวมทั้งประดับตกแต่งไฟ ดอกไม้สีเหลือง และธงชาติไทยบริเวณศาลากลางจังหวัดตลอดเดือนธันวาคม 2561 เพื่อน้อมรําลึกในพระมหากรุณาธิคุณ
ปลัดกระทรวงมหาดไทย กล่าวเพิ่มเติมว่า ในโอกาสนี้ กระทรวงมหาดไทย ขอเชิญพี่น้องประชาชนชาวไทยทั่วประเทศ ร่วมแต่งกายเสื้อผ้าไทยโทนสีเหลือง เข้าร่วมพิธีทําบุญตักบาตรเพื่อถวายเป็นพระราชกุศลแด่พระบาทสมเด็จพระปรมินทรมหาภูมิพลอดุลยเดช บรมนาถบพิตร ในวันที่ 5 ธันวาคม 2561 ณ บริเวณศาลากลางจังหวัด หรือสถานที่ที่จังหวัดกําหนดทั่วประเทศ
รัฐบาลไทย-ข่าวทำเนียบรัฐบาล-สำนักงานปลัดกระทรวงมหาดไทย คว้ารางวัลเลิศรัฐ สาขาคุณภาพการบริหารจัดการภาครัฐ หมวด 2 ด้านการวางแผนยุทธศาสตร์และการสื่อสารเพื่อนำไปสู่การปฏิบัติ มุ่งมั่นพัฒนาองค์การเพื่อ “บำบัดทุกข์
วันศุกร์ที่ 24 สิงหาคม 2561
สํานักงานปลัดกระทรวงมหาดไทย คว้ารางวัลเลิศรัฐ สาขาคุณภาพการบริหารจัดการภาครัฐ หมวด 2 ด้านการวางแผนยุทธศาสตร์และการสื่อสารเพื่อนําไปสู่การปฏิบัติ มุ่งมั่นพัฒนาองค์การเพื่อ “บําบัดทุกข์
สํานักงานปลัดกระทรวงมหาดไทย คว้ารางวัลเลิศรัฐ สาขาคุณภาพการบริหารจัดการภาครัฐ หมวด 2 ด้านการวางแผนยุทธศาสตร์และการสื่อสารเพื่อนําไปสู่การปฏิบัติ มุ่งมั่นพัฒนาองค์การเพื่อ “บําบัดทุกข์ บํารุงสุข” ประชาชนอย่างยั่งยืน
วันนี้ (24 ส.ค. 61) ที่กระทรวงมหาดไทย นายนิสิต จันทร์สมวงศ์ รองปลัดกระทรวงมหาดไทย ในฐานะโฆษกกระทรวงมหาดไทย เปิดเผยว่า คณะรัฐมนตรีได้มีมติเห็นชอบให้นําการพัฒนาคุณภาพการบริหารจัดการภาครัฐมาใช้เป็นเครื่องมือผลักดันให้การพัฒนาระบบราชการมีประสิทธิภาพและยั่งยืน ซึ่งสํานักงานคณะกรรมการพัฒนาระบบราชการ (ก.พ.ร.) ได้ดําเนินการตามมติคณะรัฐมนตรีดังกล่าว ด้วยการส่งเสริมให้ส่วนราชการพัฒนาคุณภาพการบริหารจัดการองค์การอย่างต่อเนื่อง โดยได้จัดให้มีการตรวจประเมินส่วนราชการเพื่อมอบรางวัลเลิศรัฐ สาขาคุณภาพการบริหารจัดการภาครัฐ และเชิญชวนให้ส่วนราชการทั้งในส่วนกลางและส่วนภูมิภาคสมัครเข้ารับการตรวจประเมิน ซึ่งสํานักงานปลัดกระทรวงมหาดไทย ได้สมัครเข้ารับการประเมินรางวัลเลิศรัฐ สาขาคุณภาพการบริหารจัดการภาครัฐ ประจําปี พ.ศ. 2561 ในหมวด 2 ด้านการวางแผนยุทธศาสตร์และการสื่อสารเพื่อนําไปสู่การปฏิบัติ ซึ่งคณะกรรมการประเมินฯ ได้เข้าตรวจประเมิน (Site Visit) ณ ห้องประชุมราชสีห์ อาคารศาลาว่าการกระทรวงมหาดไทย เมื่อวันที่ 2 กรกฎาคม 2561
โฆษกกระทรวงมหาดไทย กล่าวว่า เมื่อวันที่ 23 สิงหาคม 2561 ที่ผ่านมา สํานักงาน ก.พ.ร. โดยคณะอนุกรรมการพัฒนาระบบราชการเกี่ยวกับการส่งเสริมการบริหารกิจการบ้านเมืองที่ดี ได้มีมติมอบรางวัลเลิศรัฐ สาขาคุณภาพการบริหารจัดการภาครัฐ ประจําปี พ.ศ. 2561 รายหมวด ในหมวด 2 ด้านการวางแผนยุทธศาสตร์และการสื่อสารเพื่อนําไปสู่การปฏิบัติ ให้แก่ สํานักงานปลัดกระทรวงมหาดไทย ซึ่งเป็นการรับรองคุณภาพการบริหารจัดการภาครัฐตามหลักเกณฑ์คุณภาพการบริหารจัดการภาครัฐระดับพื้นฐาน ฉบับที่ 2 โดยมีจุดเน้น คือ การวางแผนเชิงยุทธศาสตร์ ซึ่งสํานักงานปลัดกระทรวงมหาดไทยได้ให้ความสําคัญกับการวางแผนยุทธศาสตร์ที่มีคุณภาพ โดยนําข้อมูลต่าง ๆ มาประกอบการจัดทําแผนยุทธศาสตร์ความสอดคล้องของแผนยุทธศาสตร์กับเป้าหมายความสําเร็จเชื่อมโยงตั้งแต่แผนระดับชาติสู่การปฏิบัติในระดับพื้นที่
โฆษกกระทรวงมหาดไทย กล่าวเพิ่มเติมว่า สํานักงานปลัดกระทรวงมหาดไทยมีบทบาทสําคัญในการเป็น “เสนาธิการ” ในระดับ function มุ่งมั่นในการสนับสนุนและพัฒนาศักยภาพให้จังหวัดมีความสามารถในการพัฒนาพื้นที่ เพื่อเป็นส่วนสําคัญในการส่งเสริมและยกระดับคุณภาพชีวิตความเป็นอยู่ของประชาชนให้อยู่ดีมีสุข รวมทั้งกระตุ้นและส่งเสริมศักยภาพของบุคลากรทุกระดับให้เกิดการเรียนรู้สิ่งใหม่ ๆ เปิดพื้นที่ให้ข้าราชการรุ่นใหม่ได้แลกเปลี่ยนความรู้ มีความคิดสร้างสรรค์ และมีแนวความคิดเชิงนวัตกรรมที่สามารถนําไปปฏิบัติได้จริงและนําไปต่อยอดเพื่อพัฒนาองค์การได้ และมุ่งสู่การเป็นมหาดไทย 4.0 ที่มีธรรมาภิบาล และเสริมสร้างการมีส่วนร่วมตามกลไกประชารัฐทั้งในมิติของ Agenda Function และ Area เพื่อให้สามารถปฏิบัติภารกิจให้เกิดประโยชน์สุขต่อประชาชนและสังคมส่วนรวมดังปณิธาน “บําบัดทุกข์ บํารุงสุข” อย่างยั่งยืน
รัฐบาลไทย-ข่าวทำเนียบรัฐบาล-บีโอไอเป็นผู้แทนรับมอบ Power Bank สู้โรคโควิด-19
วันอังคารที่ 14 เมษายน 2563
บีโอไอเป็นผู้แทนรับมอบ Power Bank สู้โรคโควิด-19
บีโอไอเป็นผู้แทนรับมอบ Power Bank สู้โรคโควิด-19
บีโอไอเป็นผู้แทนรับมอบ Power Bank สู้โรคโควิด-19
เมื่อเร็วๆ นี้นางสาวดวงใจ อัศวจินตจิตร์ เลขาธิการคณะกรรมการส่งเสริมการลงทุน (บีโอไอ) (กลาง)
เป็นผู้แทนรับมอบ Power Bank จํานวน 1,428 ก้อน จากกลุ่มผู้ประกอบการในอุตสาหกรรมอิเล็กทรอนิกส์ นําโดยบริษัท เวสเทิร์น ดิจิตอล (ประเทศไทย) จํากัด บริษัท โรม อินทิเกรเต็ด ซิสเต็มส์ (ประเทศไทย) จํากัดบริษัท เม็กเท็ค แมนูแฟ็คเจอริ่ง คอร์ปอเรชั่น (ประเทศไทย) จํากัด และบริษัท ลูเมนตั้ม อินเตอร์เนชั่นแนล (ประเทศไทย) จํากัด เพื่อส่งมอบให้แก่สํานักงานการวิจัยแห่งชาติ (วช.) นําไปผลิตเป็นอุปกรณ์การแพทย์
สู้สถานการณ์การระบาดของโรคโควิด-19
รัฐบาลไทย-ข่าวทำเนียบรัฐบาล-นายกรัฐมนตรีขอความร่วมมืออย่าขยายพื้นที่ข่าวเหตุรุนแรงจังหวัดชายแดนใต้ หวั่นกระทบต่อการลงทุน พร้อมสั่งเข้มงวดมาตรการรักษาความปลอดภัย
วันอังคารที่ 26 ธันวาคม 2560
นายกรัฐมนตรีขอความร่วมมืออย่าขยายพื้นที่ข่าวเหตุรุนแรงจังหวัดชายแดนใต้ หวั่นกระทบต่อการลงทุน พร้อมสั่งเข้มงวดมาตรการรักษาความปลอดภัย
นายกรัฐมนตรีขอความร่วมมืออย่าขยายพื้นที่ข่าวเหตุรุนแรงจังหวัดชายแดนใต้ หวั่นกระทบต่อการลงทุน พร้อมสั่งเข้มงวดมาตรการรักษาความปลอดภัย
วันนี้ ( 26 ธันวาคม 2560) เวลา 12.45 น ณ สถาบันการพลศึกษาวิทยาเขตสุโขทัย จังหวัดสุโขทัย พลเอกประยุทธ์ จันทร์โอชา นายกรัฐมนตรีให้สัมภาษณ์กรณีกลุ่มก่อความไม่สงบในพื้นที่จังหวัดชายแดนภาคใต้ก่อเหตุหลายจุดเมื่อวันที่ 25 ธ.ค. ว่า ถือเป็นการกระทําของผู้ก่อเหตุรุนแรง ซึ่งสื่อก็ทราบอยู่แล้วว่าเขาต้องการขยายพื้นที่ข่าว และประชาสัมพันธ์เพื่อกดดันรัฐบาล แต่สิ่งสําคัญคือทําให้เกิดผลเสียต่อการลงทุนทางเศรษฐกิจ ซึ่งทุกคนต้องช่วยกัน อย่าไปขยายพื้นที่ข่าวให้ เพราะไม่เกิดประโยชน์กับใครทั้งสิ้น ส่วนมาตรการด้านความมั่นคงก็จะเพิ่มความเข้มงวดมากยิ่งขึ้น ซึ่งการดําเนินมาตรการดังกล่าวย่อมมีผลกระทบต่อประชาชนที่สัญจรบนท้องถนน จึงขอให้ทุกคนให้ความร่วมมือกับเจ้าหน้าที่จะได้เกิดความปลอดภัย
-------------------------------------
รัฐบาลไทย-ข่าวทำเนียบรัฐบาล-นายกฤษศญพงษ์ ศิริ ปลัดกระทรวงวัฒนธรรม เป็นประธานพิธีปิดและมอบบัตรประจำตัวผู้ปฏิบัติงานพิธีการศพที่ได้รับพระราชทาน
วันจันทร์ที่ 25 พฤศจิกายน 2562
นายกฤษศญพงษ์ ศิริ ปลัดกระทรวงวัฒนธรรม เป็นประธานพิธีปิดและมอบบัตรประจําตัวผู้ปฏิบัติงานพิธีการศพที่ได้รับพระราชทาน
นายกฤษศญพงษ์ ศิริ ปลัดกระทรวงวัฒนธรรม เป็นประธานพิธีปิดและมอบบัตรประจําตัวผู้ปฏิบัติงานพิธีการศพที่ได้รับพระราชทาน
วันที่ ๒๔ พฤศจิกายน ๒๕๖๒ เวลา ๐๙.๐๐ น. นายกฤษศญพงษ์ ศิริ ปลัดกระทรวงวัฒนธรรม เป็นประธานพิธีปิดและมอบบัตรประจําตัวผู้ปฏิบัติงานพิธีการศพที่ได้รับพระราชทาน ในโครงการ ฝึกอบรมเชิงปฏิบัติการทบทวนความรู้และพัฒนาทักษะการปฏิบัติงานพิธีการศพที่ได้รับ พระราชทาน ประจําปีงบประมาณ พ.ศ. ๒๕๖๓ โดยมีนายเกรียงศักดิ์ บุญประสิทธิ์ หัวหน้าผู้ตรวจราชการกระทรวงวัฒนธรรม ผู้บริหาร ข้าราชการและเจ้าหน้าที่ที่เกี่ยวข้องเข้าร่วม ณ วัดศรีสุดารามฯ กรุงเทพฯ
รัฐบาลไทย-ข่าวทำเนียบรัฐบาล-รฟท. ประกาศงดเดินขบวนรถเชิงพาณิชย์ ช่วงสถานการณ์การแพร่ระบาดเชื้อไวรัส COVID-19 [กระทรวงคมนาคม]
วันจันทร์ที่ 30 มีนาคม 2563
รฟท. ประกาศงดเดินขบวนรถเชิงพาณิชย์ ช่วงสถานการณ์การแพร่ระบาดเชื้อไวรัส COVID-19 [กระทรวงคมนาคม]
รฟท. ประกาศงดเดินขบวนรถเชิงพาณิชย์ ช่วงสถานการณ์การแพร่ระบาดเชื้อไวรัส COVID-19
ฉบับที่ 279/2563
รฟท. ประกาศงดเดินขบวนรถเชิงพาณิชย์ ช่วงสถานการณ์การแพร่ระบาดเชื้อไวรัส COVID-19
การรถไฟแห่งประเทศไทย (รฟท.) กระทรวงคมนาคม ประกาศงดเดินขบวนรถเชิงพาณิชย์เส้นทางสายใต้ สายเหนือ และสายตะวันออกเฉียงเหนือ เพื่อหลีกเลี่ยงการเดินทางช่วงการแพร่ระบาดของโรคติดเชื้อไวรัสโคโรนา 2019 (COVID-19) ตั้งแต่วันที่ 1 เมษายน 2563 จนกว่าสถานการณ์จะคลี่คลาย ผู้โดยสารสามารถคืนเงินค่าตั๋วโดยสารได้เต็มราคาเป็นกรณีพิเศษ ตั้งแต่วันที่ 27 มีนาคม 2563 เป็นต้นไป
นายวรวุฒิ มาลา รองผู้ว่าการกลุ่มธุรกิจการบริหารทรัพย์สิน รักษาการในตําแหน่งผู้ว่าการรถไฟแห่งประเทศไทย แจ้งว่า ตามที่มติคณะรัฐมนตรีได้ประกาศข้อกําหนดออกตามตามความในมาตรา 9 แห่งพระราชกําหนด การบริหารราชการในสถานการณ์ฉุกเฉิน พ.ศ. 2548 (ฉบับที่1) มีผลบังคับใช้เมื่อวันที่ 26 มีนาคม 2563 ประกอบกับข้อสั่งการของนายกรัฐมนตรี ลงวันที่ 9 มีนาคม 2563 ให้ส่วนราชการ และหน่วยงานของรัฐเร่งรัดดําเนินการป้องกัน ควบคุม แก้ไขปัญหา และบรรเทาผลกระทบจากโรคติดเชื้อไวรัส COVID-19 ให้เป็นไปอย่างมีประสิทธิภาพและประสิทธิผล จากสถิติการเดินทางโดยรถไฟเดือนมีนาคม 2563 พบว่ามีการยกเลิกการเดินทาง ทําให้มีผู้โดยสารเฉลี่ยแต่ละขบวนประมาณร้อยละ 50 และจากการตรวจสอบระบบสํารองตั๋วโดยสารล่วงหน้าในเดือนเมษายน 2563 พบว่า มีการสํารองตั๋วโดยสารลดลงเป็นจํานวนมาก เนื่องจากรัฐบาลประกาศยกเลิกวันหยุดยาวช่วงเทศกาลสงกรานต์ และการประกาศพื้นที่เสี่ยงการแพร่ระบาดของโรคติดเชื้อไวรัส COVID-19 ในแต่ละจังหวัด รฟท. จึงได้ประกาศงดเดินขบวนรถเชิงพาณิชย์เส้นทางสายใต้ สายเหนือ และสายตะวันออกเฉียงเหนือ เพื่อเป็นการควบคุม ป้องกันและลดความเสี่ยงการแพร่ระบาดของเชื้อไวรัสดังกล่าว ตามมติคณะรัฐมนตรีที่ประกาศใช้พระราชกําหนดฯ และตามนโยบายของกระทรวงคมนาคม โดยจะเริ่มตั้งแต่วันที่ 1 เมษายน 2563 เป็นต้นไป จนกว่าสถานการณ์จะคลี่คลาย อย่างไรก็ตามผู้โดยสารสามารถเดินทางกับขบวนรถที่ใกล้เคียงกับขบวนรถที่ถูกยกเลิกได้ ในส่วนของมาตรการเสริม รฟท. ได้พ่วงตู้โดยสารที่เป็นรถนั่ง และรถนอนประเภทต่าง ๆ เพิ่มไปกับขบวนรถที่รองรับขบวนรถที่ยกเลิกไป นอกจากนี้ได้เพิ่มจุดจอดของขบวนรถด่วนที่ 85/86 กรุงเทพ - นครศรีธรรมราช - กรุงเทพ เพื่ออํานวยความสะดวกการเดินทางแก่ผู้โดยสารเป็นกรณีชั่วคราว
สําหรับประชาชนที่ซื้อตั๋วโดยสารเดินทางกับขบวนรถที่ถูกยกเลิก สามารถติดต่อขอคืนเงินค่าตั๋วโดยสารได้ที่ช่องจําหน่ายตั๋วสถานีรถไฟทุกแห่งทั่วประเทศ ตั้งแต่บัดนี้เป็นต้นไป หรือสอบถามข้อมูลเพิ่มเติมได้ที่ศูนย์บริการลูกค้าสัมพันธ์ หมายเลขโทรศัพท์ 1690 ตลอด 24 ชั่วโมง